Source: https://www.zmovr.sk/aktuality/opatrenia-pocas-zatevneho-obdobia-173sk.html
Timestamp: 2020-08-08 12:44:56+00:00

Document:
Opatrenia počas žatevného obdobia - Oficiálna stránka Združenie miest a obcí Vranovského regiónu
Opatrenia počas žatevného obdobia
OR HaZZ Vranov nad Topľou informuje o bezpečnostných opatreniach počas žatevných prác viac info tu:
Letné obdobie sa vyznačuje okrem zvýšených teplôt aj zvýšenou činnosťou poľnohospodárov pri žatve, mlatbe, všeobecne pri zbere úrody a jej následnom uskladnení. Na zvýšené nebezpečenstvo je potrebné upozorniť všetkých občanov, rovnako aj deti, pretože práve počas prázdnin sa často pohybujú bez dozoru v blízkosti polí a stohov slamy. Zber úrody je spojený aj so zvýšeným nebezpečenstvom vzniku požiarov, najmä:
z neopatrnosti pri fajčení a pri nesprávnej manipulácii s otvoreným ohňom, horľavými látkami a pod.,
od poškodenej techniky a trenia slamy natočenej na rotujúcich častiach žatevnej techniky,
od závad na elektrickej inštalácii strojných zariadení,
časté požiare spôsobujú aj deti bez dozoru pri hre so zápalkami, a ďalšie príčiny, ktoré sú poznačené ľudským faktorom, najmä ľahostajnosťou a neopatrnosťou.
Aby sme predišli nebezpečenstvu požiarov, musíme všetci dodržiavať tieto základné povinnosti:
nefajčiť pri kosení, žatve, zvážaní a skladaní úrody, pri týchto činnostiach nemanipulovať s otvoreným ohňom,
nevypaľovať pokosy,
nedovoliť deťom hry v blízkosti stohov slamy,
ak už požiar vznikne, snažiť sa ho v zárodku uhasiť, ak to nie vo našich silách, okamžite volať hasičskú jednotku na tel. č. 150 alebo tiesňovú linku integrovaného záchranného systému 112.
Pri činnostiach spojených so zberom úrody, s ich pozberovou úpravou a skladovaním objemových krmovín právnická osoba alebo fyzická osoba – podnikateľ je povinná vykonávať najmä tieto opatrenia:
splniť požiadavky § 4 a § 5 zákona NR SR č. 314/2001 Z. z. o ochrane pred požiarmi v znení neskorších predpisov,
splniť požiadavky § 1, § 3, § 8 a § 9 vyhlášky MV SR č. 121/2002 Z. z. o požiarnej prevencii v znení neskorších predpisov,
zabezpečiť splnenie a trvalé dodržiavanie požiadaviek ustanovených v § 2 až § 12 vyhlášky MV SR č. 258/2007 Z. z. o požiadavkách na protipožiarnu bezpečnosť pri skladovaní, ukladaní a pri manipulácii s tuhými horľavými látkami.
Pri činnostiach spojených so zberom úrody a s ich pozberovou úpravou je aj povinnosťou obce vykonávať a dodržiavať následné opatrenia:
vykonať preventívne protipožiarne kontroly podľa § 24 zákona u podnikateľských subjektov hospodáriacich na pôde, v ktorých sa nevykonáva štátny požiarny dozor,
preveriť akcieschopnosť obecného hasičského zboru, hasičskej techniky a vecných prostriedkov na vykonávanie zásahovej činnosti v súlade s § 29 vyhlášky MV SR č. 611/2006 Z. z. o hasičských jednotkách,
zabezpečiť v prípade potreby a podľa uváženia v najkritickejších obdobiach možnosti vzniku požiarov stálu pohotovostnú službu v hasičských zbrojniciach,
zabezpečiť efektívnu a dôslednú preventívno-výchovnú činnosť zameranú na ochranu úrody pred požiarmi, presadzovať spoluprácu s orgánmi miestnej štátnej správy a ďalšími záujmovými združeniami.
V predchádzajúcom roku 2019 vzniklo v okrese Vranov nad Topľou v žatevnom období 8 požiarov s priamou škodou 2 710 €, uchránené hodnoty boli vo výške 55 300 €. V období zberu krmovín vznikol v predchádzajúcom roku 2019 jeden požiar s priamou škodou 30 €.
Len dôsledné zabezpečenie protipožiarnych opatrení a dodržiavanie predpisov na úseku ochrany pred požiarmi, ako aj zvýšená opatrnosť môžu minimalizovať riziko vzniku požiarov, ktoré súvisia so zberom, spracovaním a uskladnením úrody a ich následkov.
mjr. Mgr. Marta Holubová
Dátum vloženia: 8. 7. 2020 16:52
Dátum poslednej aktualizácie: 8. 7. 2020 16:55
Letné kino Vranov nad Topľou
Letné kino Sedliská
Kolesami po stopách Alžbety Báthory
polojasno 31 °C 19 °C
nedeľa 9. 8. jasná obloha 31/18 °C
pondelok 10. 8. jasná obloha 30/18 °C
utorok 11. 8. jasná obloha 30/18 °C

References: § 4
 § 5
 § 1
 § 3
 § 8
 § 9
 § 2
 § 12
 § 24
 § 29